# Сүйемін

 Ұйқы басқан қабағын,

Бастыра киген тымағын,

Жалқаулықты жар көрген,

Жүрген ескі заңымен

Алдындағы малымен

Бірге жусап, бірге өрген

Алаш деген елім бар.

Неге екенің білмеймін-

 Сол елімді сүйемін!-

деп қазақтың атақты сыршыл ақыны Мағжан Жұмабай ұлы жырлағандай мен де өз туған жерімді,елімді,ата-анамды,туған-туысқандарымды сүйемін.Олардың әрқайсысының мен үшін орны ерекше.

 Менің туған жерімнің,елімнің табиғаты көркем, сұлу, ауасы таза, дертке шипа.Әрі табиғат-біздің екінші анамыз.Ол бізге мөлдір суын, шуағы мол нұрын,жанға жайлы ауасын ,тауы мен тасын, жемісі мен ағашын беріп,бізді тамақтандырады,киіндіреді.Ал біздің осындай жарқын,тыныш өмір сүріп отырғанымыз елімнің арқасы.Ал осы күнге не ішем,не жеймін деп уайымдамай,зор қуанышта, қызықты күн кешіп жүргенім,асыл да ардақты ата-анам,туған-туысқандарымның маңдай тері, адал еңбегі.Сондықтан мен оларды сүйемін.

 Мен,сонымен қатар,білім нәрімен сусындатып жатқан мектебімді ,ұстазымды, қиындық пен қызықта қасымнан табылар, адал достар,ой бөлісер достарымды сүйемін.Адам өмірге келгеннен кейін әр нәрсені шын көңілімен сүюі тиіс.Жақсы көру, сүю - адамға Алладан берілген ең үлкен қасиет,сезім. Ол барлық адамда болады.Тек сол сезімді сақтай білу керек.

 **Азатбек НУРДУЛЛАЕВ, 7’’B”сынып оқушысы**